इराक

इराक पश्चिमी एशियामी स्थित यक जनतान्त्रिक देश हो जाँ का मान्स खासअरीबर मुस्लिम छन। येइका दख्खिनमी साउदी अरब रे कुवेत, पश्चिम मी जोर्डन रे सीरिया, उत्तर मी तुर्की रे पूर्व मी ईरान अवस्थित छन। दख्खिन पश्चिम हण यो फारसैः खाणी सित लै जोणीरैछ। दजला नदी लै फरात लै येइकि दुई मुख्य नदि हुन जो येइका इतिहासका ५००० वर्ष ऐतिर लैजनान। येइका दोआबेयीमी मेसोपोटामिया की सभ्यताको उदय भयाऽथ्यो।

इराकका इतिहास मि असीरिया को पतन भया पछा विदेशी शक्तिइनको प्रभुत्व रनोइ आइरैछ। ईसापूर्व छयौं सदी पछा फारसी शासन मी रया पछा (सताउँ सदी सम्म) येइ मी अरबीइनको प्रभुत्व रयो। अरब शासनका समयमी याँ इस्लाम धर्म आयो रे बगदाद अब्बासी खिलाफतकी राजधानी रै। तेरौं सदी मी मंगोल आक्रमण बठेइ बगदादोः पतन भयो रे पुइ उति पछा कि अराजकताका वर्षौं पछा तुर्कअन (उस्मानी साम्राज्य)को प्रभुत्व यामी बन्यो। २००३ है डिसेम्बर २०११ सम्म अमेरिकाः नेतृत्व मी नेटोकी सेनाइ याँ उपस्थिति बनिरैथि जै पछा याँ यक जनतान्त्रिक सरकारको शासन छ।

राजधानी बगदादका अलावा करबला, बसरा, किर्कुक तथा नजफ अन्य प्रमुख शहर हन। याँ की मुख्य बोलचालिकि भाषा अरबी लै कुर्दी लै हन रे दुएइलाई संवैधानिक दर्जा मिलिरैछ।

सन्दर्भअन

भाइरका कडि

यिनलै हेर

श्रेणी:एसियाका देशअन
Category:ईराक